Diari Oficial de la Generalitat Valenciana


Sumari del DOGV 5016, del 30-05-2005 (2005/5375)

Actuacions d'execució de monitori número 1.153/2004. Cèdula de notificació.
---------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/5375


Organisme emissor
:   Jutjat de Primera Instància Número 7 d'Alacant

Tipus de document
:   Anunci

Actuacions d'execució de monitori número 1.153/2004. Cèdula de notificació. [2005/Q5375]
  
Soledad Alcaraz González, secretària titular del Jutjat de Primera Instància número 7 d'Alacant, faig saber:
  
Que en este jutjat i amb el número 1.153/2004 se seguixen actuacions d'execució de monitori, a instància de la Caja de Ahorros del Mediterráneo, representat pel procurador Jorge Manzanaro Salines, contra Jesús Peral Molla, en parador ignorat, sobre reclamació de 4.311,45 euros de principal i 1.293,43 euros pressupostats per a interessos i costes, actuacions en les quals s'ha acordat, en la resolució del dia de hui, lliurar el present edicte a fi de notificar al demandat esmentat la interlocutòria que despatxa execució, de data 3 de novembre de 2004, i que, literalment, diu així:
  
«Interlocutòria
  
Jutge que la dicta: José Baldomero Losada-Fernández
  
Lloc: Alacant
  
Data: 3 de novembre de 2004
  
Antecedents de fet
  
1. El procurador Jorge Manzanaro Salines, en nom i representació de Caja de Ahorros del Mediterráneo, va presentar sol·licitud inicial de procediment monitori adreçada contra Jesús Peral Molla, admesa mitjançant la provisió en la qual es va acordar requerir el pagament de la quantitat sol·licitada. El requeriment s'ha practicat sense que hi haja comparegut, presentat escrit d'oposició o que acredite el pagament.
  
2. El sol·licitant ha reclamat, per esta raó, que es despatxe execució i l'adopció de mesures a este fi.
  
Fonaments de dret
  
1. Disposa l'article 816.1 de la Llei 1/2000, d'Enjudiciament Civil (LECn), que si el deutor requerit de pagament no paga al sol·licitant o compareix i s'oposa, en el termini de 20 dies, es dictarà interlocutòria en la qual es despatxarà execució amb la quantitat que es deu.
  
En este cas la sol·licitud del creditor, el requeriment que s'ha fet al deutor i la seua posterior falta de compareixença davant d'este tribunal, permeten constituir títol que porta aparellada execució, d'acord amb l'establit en el número 9 de l'article 517 i 816.1 de la Llei d'Enjudiciament Civil, sent-ne la quantitat reclamada vençuda, determinada i líquida.
  
2. Ordena l'article 816.2 de la Llei d'Enjudiciament Civil que el deute reporte l'interés establit en l'article 576 de la mateixa Llei d'Enjudiciament Civil, des que es dicta la interlocutòria que despatxa execució.
  
3. L'executant pot sol·licitar en la demanda (article 549.1.4) les mesures d'investigació dels béns i drets de l'executat, sempre que expresse, com en este cas, les raons per les quals estima que l'entitat, organisme, registre o persona que es tracta dispose d'informació sobre el patrimoni de l'executat i que aquell no puga obtindre per si mateix o a través del seu procurador facultat com cal a l'efecte pel seu poderdant, mesures que puguen portar-se a efecte immediatament quan no cal requeriment de pagament com disposa l'article 554.1 de la Llei d'Enjudiciament Civil, per la qual cosa procedix accedir al que se sol·licita.
  
Part dispositiva
  
Primer
  
Es despatxa instància del procurador Jorge Manzanaro Salines, en nom i representació de la Caja de Ahorros del Mediterráneo, part executant, execució contra Jesús Peral Molla, part executada, per la quantitat de 4.311,45 euros de principal més 1.293,43 euros que es pressuposten per a interessos i costes.
  
Segon
  
Pel que fa a la investigació del patrimoni de l'executat, lliureu un ofici a la Tresoreria General de la Seguretat Social, despatx que es lliurarà al procurador de la part actora perquè el diligencie.
  
Tercer
  
Feu saber a les parts que, de conformitat amb l'establit en l'article 155.5 de la Llei d'Enjudiciament Civil, si canvien de domicili durant la substanciació del procés, ho hauran de comunicar immediatament al tribunal.
  
Quart
  
Notifiqueu esta resolució als executats, amb lliurament de còpia de la demanda executiva i dels documents que s'hi acompanyen, sense citació ni citació a termini, perquè, en qualsevol moment puguen comparéixer en l'execució.
  
Esta resolució és ferma i contra esta no s'hi pot interposar cap recurs (articles 816.2 i 556.1 de la Llei d'Enjudiciament Civil), sense perjuí que els deutors puguen oposar-se a l'execució despatxada dins dels 10 dies següents a la notificació d'esta interlocutòria.
  
Ho acorda i firma sa senyoria. En done fe.
  
Firma del jutge, José Baldomero Losada-Fernández. Firma de la secretària, Soledad Alcaraz González».
  
I perquè valga de notificació en forma legal a Jesús Peral Molla, en parador ignorat, i perquè s'inserisca al tauler d'anuncis d'este jutjat i en el Diari Oficial de la Generalitat Valenciana, lliure el present edicte que segelle i firme.